NARIADENIE RADY (ES, EURATOM) č. 351/2006
z 27. februára 2006,
ktorým sa ustanovujú opravné koeficienty uplatniteľné od 1. júla 2005 na odmeňovanie úradníkov, dočasných zamestnancov a zmluvných zamestnancov Európskych spoločenstiev pôsobiacich v tretích krajinách a časti úradníkov, ktorí vykonávajú funkciu v desiatich nových členských štátoch najviac po dobu pätnástich mesiacov od pristúpenia
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na Služobný poriadok úradníkov Európskych spoločenstiev a Podmienky zamestnania ostatných zamestnancov Európskych spoločenstiev, ustanovené v nariadení (EHS, Euratom, ESUO) č. 259/68 (1), a najmä na prvý pododsek článku 13 jeho prílohy X,
so zreteľom na Akt o pristúpení z roku 2003, a najmä na jeho článok 33 ods. 4,
so zreteľom na návrh Komisie,
keďže:
(1)
Je potrebné zohľadniť vývoj životných nákladov v krajinách mimo Spoločenstva, a teda určiť opravné koeficienty s účinnosťou od 1. júla 2005 uplatniteľné na odmeny, ktoré sú vyplácané v mene krajiny pôsobenia úradníkom, dočasným zamestnancom a zmluvným zamestnancom Európskych spoločenstiev pôsobiacim v tretích krajinách, ako aj časti úradníkov, ktorí vykonávajú funkciu v desiatich nových členských štátoch najviac po dobu pätnástich mesiacov od 1. mája 2004.
(2)
Opravné koeficienty, na ktoré sa vzťahuje platba vykonaná na základe nariadenia (ES, Euratom) č. 257/2005 (2), môžu viesť k úpravám odmien so spätnou účinnosťou smerom nahor alebo nadol.
(3)
Je potrebné ustanoviť doplatok pre prípad zvýšenia odmeny v dôsledku nových opravných koeficientov.
(4)
Je potrebné ustanoviť vracanie preplatkov pre prípad zníženia odmeny v dôsledku nových opravných koeficientov za obdobie medzi 1. júlom 2005 a dátumom nadobudnutia účinnosti tohto nariadenia.
(5)
Je potrebné ustanoviť, aby sa prípadné vrátenie týkalo najviac šesťmesačného obdobia pred dátumom nadobudnutia účinnosti tohto nariadenia a aby jeho účinky pokrývali obdobie najviac dvanásť mesiacov po tomto dátume podobne ako v prípade opravných koeficientov uplatniteľných v Spoločenstve na odmeny a dôchodky úradníkov a ostatných zamestnancov Európskych spoločenstiev,
PRIJALA TOTO NARIADENIE:
Článok 1
S účinnosťou od 1. júla 2005 je výška opravných koeficientov uplatniteľných na odmeny vyplácané v mene krajiny pôsobenia úradníkom, dočastným zamestnancom a zmluvným zamestnancom Európskych spoločenstiev, pôsobiacich v tretích krajinách, ako aj časti úradníkov, ktorí vykonávajú funkciu v desiatich nových členských štátoch po dobu najviac pätnásť mesiacov od 1. mája 2004, uvedená v prílohe.
Výmenné kurzy na výpočet týchto odmien sú stanovené v súlade s vykonávacími pravidlami rozpočtového nariadenia a zodpovedajú dátumu uvedenému v prvom pododseku.
Článok 2
1. Inštitúcie zabezpečia spätné vyplácanie v prípade zvýšenia odmeny v dôsledku opravných koeficientov, ktoré sú stanovené v prílohe.
2. Inštitúcie vykonajú úpravy odmien so spätnou účinnosťou smerom nadol v prípade zníženia odmeny v dôsledku opravných koeficientov, ktoré sú stanovené v prílohe za obdobie medzi 1. júlom 2005 a dátumom nadobudnutia účinnosti tohto nariadenia.
Úpravy so spätnou účinnosťou, ktoré zahŕňajú vrátenie preplatkov, sa vzťahujú na obdobie najviac šiestich mesiacov pred nadobudnutím účinnosti tohto nariadenia. Vrátenie sa rozloží na obdobie maximálne dvanástich mesiacov po tomto dátume.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. februára 2006